पाएं अपने शहर की ताज़ा ख़बरें और फ्री ई-पेपरडाउनलोड करें
एसएसपी सतिंदर सिंह शुक्रवार देर रात तक अपनी टीम के साथ सड़कों पर निकले। एसएसपी की तरफ से शहर की अलग-अलग मार्केट समेत शहर में जगह-जगह लगाए गए पुलिस नाकों पर जाकर सरप्राइज चेकिंग की गई। एसएसपी ने सभी पुलिस अधिकारियों-कर्मचारियों को निर्देश दिए गए कि वीकएंड लॉकडाउन का पालन शहर में पूरी सख्ती के साथ करवाया जाए।
किसी को भी लॉकडाउन के नियमों का उल्लंघन करने का हक नहीं है और अगर कोई नियम तोड़ता हुआ पकड़ा जाता है तो उसके खिलाफ पुख्ता कार्रवाई करते हुए डीसी के आदेशों की पालना न करने और महामारी को और ज्यादा फैलाने की धाराओं के तहत क्रिमिनल केस दर्ज किया जाए और तुरंत गिरफ्तार किया जाए।
एसएसपी ने होटल और रेस्टोरेंट में चेकिंग की। उन्होंने कहा कि निर्देश दिए कि नियमों का उल्लंघन करने वालों का कोई भी बहाना या सिफारिश न मानें। चाहे फोन करके मैं ही क्यों ना किसी की सिफारिश करूं, लेकिन उसे भी मानने की जरूरत नहीं है। अगर कोई भी व्यक्ति नियम तोड़ता है और उसके बाद किसी वीआईपी से फोन पर बात करवाकर बचने की कोशिश करता है तो न सुनें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn